**Notă informativă**

**la proiectul hotărârii Guvernului „Cu privire la modificarea punctului 2 al**

**Hotărîrii Guvernului nr.778 din 27 noiembrie 2009”**

Proiectul hotărîrii Guvernului cu privire la modificarea şi completarea unor hotărîri ale Guvernului este elaborat întru executarea pct. 27 al Hotărîrii Guvernului nr. 1109 „Pentru aprobarea Concepţiei de reformare a Ministerului Afacerilor Interne şi a structurilor subordonate şi desconcentrate ale acestuia”.

Proiectul iniţiat prevede majorarea efectivului-limită stabilit în pct. 2 al Hotărîrii Guvernului nr. 778 din 27 noiembrie 2009 “Cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia”, cifrele „17542” şi „17384” substituindu-se cu cifrele „17822” şi „17664”.

Majorarea unităţilor este preconizată pentru Departamentul trupelor de carabinieri (280 unităţi) în vederea trecerii treptate a militarilor în termen ai trupelor de carabinieri la militari prin contract (pct. 27 al Hotărîrii Guvernului nr. 1109 „Pentru aprobarea Concepţiei de reformare a Ministerului Afacerilor Interne şi a structurilor subordonate şi desconcentrate ale acestuia”).

Proiectul elaborat prevede cheltuieli suplimentare de personal, care au fost prevăzute la elaborarea proiectului de buget pentru anul 2015 şi a estimărilor pentru 2016-2017.

În contextul celor enunţate, în scopul asigurării unei funcţionalităţi eficiente a activităţii Ministerului Afacerilor Interne, în vederea realizării atribuţiilor stabilite în sarcina acestuia, se consideră imperioasă ajustarea cadrului normativ relevant în acest sens şi aprobarea amendamentelor propuse.

**Ministru Oleg BALAN**